 Waxaan qoraalkaan kaga hadli doonaa dabcigii 5-aad ee ka mid ahaa taxanihiin dabciyada biniaadanka ee aan horay uga soo hadlaynay, maanta waa dabciga afka qalaad lagu dhaho Openness, waa dabciga maskax furfurnaanta, waa qof aad ugu fiican khiyaalka iyo suuraynta, sheekooyinkiisana la xiiseeyo, waa qof leh wacyi-dareen, hareerihiisa aad ugu nugul, jecelne quruxda, farshaxanka iyo inuu wax walba ogaado khaasatan wixii ku cusub, usahlan tahay inuu la jaanqaado isbadallada uu la kulmo, wuxuu ka helaa kala duwanaanshaha, wuxuuna neceb yahay howlaha joogtada ah routine-ka, badanaa shaqooyinka kuma nagaado, deegaankane inuu badbadasho ayuu jecel yahay, markuu wax sharxayo wuxuu adeegsadaa erayo dadka badankood ku adag, wuxuu aaminsan yahay in maskaxdiisu ay ka buuxaan fikrado cajiib ah, wuxuu ka helaa dalxiiska iyo diraasaynta dhaqamada umadaha kale. 